III Jornada de portes obertes al Reial Club Nàutic de Gandia
30 novembre 2017

## III Jornada de portes obertes al Reial Club Nàutic de Gandia30 novembre 2017Última actualització: 14 juliol 2025

![](../gestion/img/IIIjornadadepuertas2.jpg)  
  

**· La iniciativa tindrà lloc el pròxim 6 de desembre i els interessats podran participar en activitats com vela, rem, caiac de manera totalment gratuïta · Durant les dues primeres edicions han estat prop de 2.000 persones les que han acudit a les anteriors jornades  
**

L'alcaldessa de Gandia, Diana Morant, acompanyada per la regidora delegada d'Esports, Lydia Morant; el president del RCNG, Daniel Vidal; i Daniel Martí, coordinador de l'Escola de Rem del RCNG, han comparegut en roda de premsa aquest matí per informar de les terceres jornades de portes obertes que s'organitzarà el pròxim 6 de desembre de 10 a 14 hores a les instal·lacions del Club Nàutic.

Unes jornades on els interessats podran realitzar activitats nàutiques com vela, rem o caiac gràcies a la col·laboració dels clubs de manera totalment gratuïta que han estat impulsades per la Federació. Les dues primeres edicions de la iniciativa s'han saldat amb èxit de participació, ja que van acudir més de 2.000 persones sent més de 700 les que van participar en algun dels cursos.

La III Jornada comptarà amb una novetat, ja que per primera vegada, les instal·lacions albergaran una la Fira Comercial en la qual està prevista la participació de vint empreses.

Sobre la iniciativa, **Diana Morant** ha destacat que "_Gandia és una ciutat oberta al mar Mediterrani, i jornades com aquestes el que fan és intentar que la gent connecte amb el mar a través de diferents disciplines esportives_". "_Vull agrair al Reial Club Nàutic de Gandia l'organització d'aquesta activitat, amb la col·laboració de la regidoria d'Esports de l'Ajuntament de Gandia, perquè vam aconseguir tres objectius com fomentar l'esport, fomentar-lo fora de la temporada estival. No volem que es concebisca l'esport al mar i a l'aire lliure com una activitat que només es pot practicar en els mesos d'estiu. Volem demostrar que, a Gandia, l'esport es practica les 24 hores i els 365 dies de l'any. A més, aquesta jornada contribuïx, també, a dinamitzar la platja en ple mes de desembre_".

"_Estic convençuda que, dins el viratge que ha fet aquest govern cap a la qualitat del turisme, el foment de l'esport encaixa perfectament en les nostres pretensions, perquè oferir esport als nostres visitants i els nostres ciutadans és oferir qualitat de vida_" va declarar l'alcaldessa.

**Daniel Vidal**, ha reiterat que el dia 6 suposa la tercera d'unes jornades que han tingut èxit. "_Per a nosaltres és un orgull veure com la gent s'apropa i participa i des d'ací agraïsc la predisposició de l'ajuntament perquè es puga celebrar aquesta iniciativa. També hem posat en marxa la Fira empresarial com un atractiu més. Amb aquestes jornades pretenem fer valdre la tasca esportiva i social que realitzem des del Club Nàutic. És el nostre deure fomentar l'esport nàutic a la ciutat_"

Per la seua banda, **Daniel Martí** va comentar el funcionament de les jornades que comptaran amb 18 monitors especialitzats en les diverses disciplines que es realitzaran. "_Tindrem vaixells de rem, de vela, caiacs i també farem pesca. Les persones es podran inscriure en una a diverses activitats. Cadascuna tindrà inici a les hores en punt. Una mateixa persona podrà realitzar a les 10 hores rem i a les 11 participar en l'activitat de vela, per exemple. També tindrem cada hora i mitja, activitats com zumba_".

Finalment, **Lydia Morant**, va reafirmar el suport de la regidora d'Esports al Club Nàutic i va convidar a la ciutadania a participar "_en unes jornades que són molt divertides i dinàmiques i que permeten que la ciutadania i els turistes coneguen aquests esports que també es poden realitzar durant l'hivern i reforcen el concepte de Gandia com a ciutat saludable_".

[Twittear](https://twitter.com/share)